এই গল্পটা মুহম্মদ জাফর ইকবালের লেখা:  একজন লোকের ছিল একটা হাঁস। প্রতিদিন সেই হাঁস আধ কেজি ওজনের একটা করে সোনার ডিম পাড়তো। একটা গার্মেন্ট ইন্ডাস্ট্রী দেয়ার জন্যে লোকটার একবার একসাথে  অনেক ক্যাশ টাকার প্রয়োজন হল। সে ঠিক করল হাঁসটাকে মেরে তার পেট কেটে এক সাথে সবগুলি সোনার ডিম বের করে ক্যাশ টাকা যোগাড় করবে। তার স্ত্রী শুনে বলল, ব্যাটা ছেলের বুদ্ধিই এইরকম। হাঁস মেরে পেট কেটে যদি দেখা যায় ভিতরে কোন ডিম নেই, তখন?  লোকটি বলল, তা ঠিকই বলেছ। কিন্তু এখন কী করা যায় বল তো?  স্ত্রী বলল, এক্স-রে ক্লিনিকে নিয়ে হাঁসটাকে এক্স-রে করে দেখ পেটে কয়টা ডিম। যদি দেখো অনেকগুলি আছে তাহলে কেটে বের করা যাবে।  লোকটি হাঁসটিকে এক্স-রে ক্লিনিকে নিয়ে এক্স-রে করে দেখল পেটে কোন সোনার ডিম নেই। কাজেই লোকটা  হাঁসের পেট কাটল না, দিনে একটা করে সোনার ডিম নিয়েই সন্তুষ্ট থাকল।  তবে শহরে জানাজানি হয়ে যাওয়ার কিছুদিনের মাঝেই সে বড় ধরনের ইনকাম ট্যাক্সের ঝামেলায় পড়ে গেল।